नूतन साखरदांडे - विकिपीडिया\n1.1 'जीण जाली कस्तुरी'(1994)\n2 साहित्यीक वावरः\n3 हेर वावरः\n'जीण जाली कस्तुरी'(1994)[बदल]\nह्या कविता संग्रहांत वेगवेगळे विशय हाताळीत कवियत्री संवसारांतल्यान अणभव घेत वयता. आपल्या मनांत आयल्ल्यो गजाली सहजतायेन मांडटा. चडश्यो प्रेमकविता आसात.पूण तांच्या एक कवितेंत आवय आसा ती एक जबरदस्त जाणीव आसलेली बायल. तिच्यांत सत्य फुलून येता आनी कांय पावटीं सांस्कृतीक बडवाचारांत जो फटींचो आस्पाव आसता ताका भेद दीत ही आवय एक जळजळीत सत्य सांगता. आपल्या भुरग्यांक आपूण माया दिवंक शकलें ना. आपूण तांकां वेळ दिवंक शकलें ना हाची तिका लज दिसता. ही लजूय आमकां एका ठरावीक पध्दतिच्या सामाजिक चिंतनशिलतेच्या आधारानूच पळोवंक मेळटा. नव्या युगांतली बायल बदलत चल्ल्या. तिची चिंतनां, तिचे आचार-विचार फाटल्या काळांतले बायलेक फावोसो छेद दिवन फुडें वचपाक लागल्या. आपल्याकूय जिवीत आसता आनी आपल्याक जाय ते तरेन तें जगपाक मेळपाक जाय हें सत्य होलमून ती उलोवपाक लागल्या. आपुणूच पेटटना आपल्या भुरग्याक सांवळी दिवप कशें अशक्य जाता ताचें विदारक सत्य तिच्या कवितेंत बेस बरें उकतें जाता. तांचो हो कविता संग्रह वाचून कोंकणी कविता आनी एका पावलान फुडें गेल्ल्याची सुलूस मेळटा.\nकविता संग्रह. काळ बदल्लो, मनशां बदल्लीं. हे नवे बदल आपणायतना मनशां मनशां मदले मेळप उणें जावंक लागलां. कम्प्युटरान क्रांती केल्या मोबायलाचे टावर्स वाडत आसात. इंटरनेटान नेट धल्ला. इमेल्सान पत्रांचेर हांवळ हाडल्या. घरांघरानी दर एकल्याचो आपलो असो पासवर्ड भावनीक नातें शेणिल्ल्यानूच जमा. अशे खुबशे प्रस्नांचो सोद आपल्या कवितेतल्यान घेतला.\nगोंयांत तशेंच गोंया भायर वेगवेगळ्या कोंकणी कवीसंमेलनानी भाग घेतला.\n'त्रिवेणी' चे (तीन कवयित्रींच्या कवितांची कार्यावळ) सुमार पन्नाशेक प्रयोग सादर केल्यात.\nअखिल भारतीय थराचेर कोल्हापूर, हैद्राबाद, बिजापूर, दिल्ली, पुणे, बडोदा हांगासर जाल्ल्या भौभाशीक कविसंमेलनांनी भाग.\nप्रजासत्ताक दिनानिमतीं जावपी आकाशवाणीच्या भौभाशीक राष्ट्रीय कवीसंमेलनांत (लखनौ - 1999) निवड.\nसंमेलनांत वाचिल्ले कवितेचो सगळ्या भारतीय भासांनी अणकार जावन आकाशवाणी वयल्यान वितरीत.\nबार्देश दिवाळी अंकाचें (2007 सावन) संपादन.\n'विवेक किर्णां' नेमाळ्याचें संपादन.\n'अप्रूप' (1983) तशेंच कोंकणी पाठ्य पुस्तकांनी कवितांचो आस्पाव.\nप्रतिभा सत्पथी हांगेल्या 'तन्मयधुली' ह्या उडिया काव्यसंग्रहाचो कोंकणी अणकार. कांय भारतीय भाशांनी कवितांचे अणकार.\nकोंकणी राजभास आंदोलनांत (1985) सक्रिय वांटो.\nबायलांच्या साहित्य मेळांचे आयोजन.\nकोंकणी भाशा मंडळ गोंय, गोवा कोंकणी अकादेमी संस्थाचेर उपाध्यक्ष, वांगडी म्हण वावर.\nबार्देश कोंकणी अस्मिताय केंद्राची संस्थापक वांगडी आनी उपरांत सहसचिव , अध्यक्ष म्हण वावर केला.\nजीण जाली कस्तुरी पुस्तकाक अखिल भारतीय कवयित्री संमेलनाचो कविता पुरस्कार 2003.\nकोंकणी भाशा मंडळ पुरस्कार\nगोवा कोंकणी अकादेमीचो उत्कृश्ट संस्था सेवा पुरस्कार 2010.\n↑ नूतन साखरदांडे ; पासवर्ड ; नूतन प्रकाशन, 2010.\n"https://gom.wikipedia.org/w/index.php?title=नूतन_साखरदांडे&oldid=175736" चे कडल्यान परतून मेळयलें\nहें पान शेवटीं 12 जानेवारी 2019 दिसा, 12:38 वोरांचोर बदलेलें.
